
Այսօր ՀՀ պաշտպանության նախկին նախարար Սեյրան Օհանյանն իր ֆեյսբուքյան էջում գրառում է կատարել Լեռնային Ղարաբաղի հակամարտության մասին` ներկայացնելով իր մոտեցումները խնդրի վերաբերյալ: Գրառմանը «Ազատություն» ռ/կ-ին տված մեկնաբանությամբ արձագանքել է Հայ Ազգային Կոնգրեսի խոսնակ Արման Մուսինյանը` մասնավորապես նշելով. «Քանի որ Սեյրան Օհանյանը համարում է, որ ղարաբաղյան հակամարտությունը ոչ միայն խոչընդոտ չէ Հայաստանի զարգացման համար, այլեւ, ըստ էության մի բարեբախտություն, որ ընկել է հայ ազգի գլխին, ապա նրա բոլոր ասածներն այնքան անլուրջ են ու իրականությունից կտրված, որ մենք հարկ չենք համարում դրանք մեկնաբանել: Եթե Սեյրան Օհանյանն ընտրապայքարի մեջ է մտնում ամենափրկչական այս պլատֆորմով, ապա այսօրվանից նրա քաղաքական կարիերան կարելի է ավարտված համարել»:
